open-index/open-wikipedia-markdown huggingface dataset:
Ankuwa

**Ankuwa** foi unha cidade ao nordeste de Hattusa, preto do país dos kaskas e nunha zona poboada por estes, onde Mursilis pasou o inverno despois da súa segunda campaña (terceiro ano de reinado) na que loitou contra os kaskas de Ishupitta, dirixidos por Pazzanna e Nunnuta, aos que derrotou nesta cidade, e en Palhwisa (Palhwišša) e finalmente capturou en Kammamma.
O lugar actual ao que corresponde a vella Ankuwa xera certa polémica. Para R. L. Gorny estaría na actual Alışar Höyük, M. Popko propón Eskiyapar, 10&nbsp;km ao suroeste de Alaca Höyük.

## Textos que fan mención de Ankuwa 
Nas seguintes taboíñas hititas aparece o nome desta cidade:

*KBo 10.24 reverso.
*KBo 30.155.
*KUB 20.25 + 10.78.

## Véxase tamén 
### Bibliografía 
*Maciej Popko: *Zippalanda and Ankuwa once more.* Journal of the American Oriental Society 120/3, 2000, 445-448.
Tesita

**Tesita** foi unha cidade hitita do norte que estaba en mans dos kaskas no século –XIV, e que foi saqueada polo rei Suppiluliumas I na parte final do seu reinado.
Tikukuwa

**Tikukuwa** foi unha cidade do norte do Imperio Hitita. O rei Suppiluliumas I parou nesta cidade nunha campaña contra os kaskas na parte final do seu reinado, sobre o -1330.
Tishsina

**Tishsina** foi unha rexión do norte do Imperio Hitita ao norte de Hattusa, no límite cos kaskas, que recibía o seu nome dunha montaña. Suppiluliumas I saqueou a rexión na parte final do seu reinado, sobre o -1330. Ao bordo estaba o río **Marasanta** (Maraššanta), rexión chamada **Marasantiya**, lugar onde o foi atopar Kili-Teshub, fillo do ex rei Tushratta de Mittani, cando despois de fuxir de Babilonia, foi pedir a axuda do rei hitita. O hurrita presentouse diante do rei con só tres carros, dous hurritas e outros dous servidores, e un só equipamento de roupa. O rei recibiumo, falou con el e decidiu axudalo e, pouco despois, deulle unha filla en matrimonio e fíxoo rei de Mitanni.

A rexión de Tishsina e Marasantiya foi xeralmente dominada polos kaskas no século XIV a.C. pero sobre o 1270 a.c. foi reconquistada definitivamente por Hattusilis, rei de Hakpis, que despois foi Hattusilis III.

## Véxase tamén 
### Outros artigos 
* Lista de rexións hititas históricas
Darittara

**Darittara** foi unha rexión (e probabelmente unha cidade) do norte do Imperio Hitita, que caeu en mans dos kaskas sobre o -1400, pero no reinado de Suppiluliumas I xa fora recuperada e pacificada, e este rei pasou alí seguramente para combater cos kaskas da veciña rexión de Sappiduwa.
Sappiduwa

**Sipidduwa** ou **Sapidduwa** foi unha rexión con centro en **Sipiddu**, unha cidade do Imperio Hitita, ao norte de Hattusa. A cidade e rexión foi saqueada e ocupada polos kaskas despois do 1400 a. C. baixo o reinado de Arnuwandas I. Un home chamado Pitakkatalli, sen dúbida un xefe kaska, estaba mobilizando tropas na cidade de Sippidu (ou Sappidu) en Sippiduwa ou **Sappiduwa**, pero o rei Suppiluliumas I derrotouno sobre o 1330 a. C.
Hinariwanda

**Hinariwanda** foi unha cidade do norte do Imperio Hitita.
O rei Suppiluliumas I saqueou as terras de Hinariwanda e de Iwatallisa (Iwatallišša) e permaneceu por un tempo en Hinariwanda. Desde aquí saíu para Sappiduwa.

Segundo Matthews & Glatz estaría situada entre Eldivan e Ilgaz, na provincia turca de Çankırı.
## Notas
Estro Montaña

**Xosé Montaña Louzao**, coñecido como **Estro Montaña**, nado en Betanzos en 1956, é un escritor, profesor e crítico literario galego.

## Traxectoria 
Realizou estudos de Dereito e Filosofía na Universidade de Santiago.

Publicou a novela en castelán *La última isla*, e, en galego, o libro de relatos de maquis *As armas delicadas* e as novelas *Pancarta para Xulia,* *O tesouro de Catoira* e *Un conto siciliano e outras historias*. É autor da biografía *Diego Gelmírez. Báculo de gloria en Compostela* e da crónica novelada *Doña Urraca*. Como ensaísta é autor dun traballo sobre *O teatro de Blanco Amor* e dos estudos *A narrativa de Rafael Dieste* e *Guía comentada de Rafael Dieste*.

Como autor de libros de viaxes publicou *A costa da morte: Un litoral insólito* (edición bilingüe) e unha extensa obra: *Polos vieiros do vello Miño*, que apareceu tamén en castelán baixo o título *Por los caminos del viejo Miño*, obra que estuda de xeito plural o pai dos nosos ríos, o Miño, desde o nacemento ata a desembocadura, mesmo a parte portuguesa.

Foi membro do Consello de Redacción de *Galicia literaria* e do *Faro das Letras*. Publicou artigos, baixo diferentes nomes, en *La Voz de Galicia, Faro de Vigo, Diario 16,* e *El Correo Gallego*.

Participou en libros colectivos de relatos como *56 historias no ar* e *Unha liña no ceo*.

## Obras 
### Narrativa 
* *Pancarta para Xulia* (2001). Nigra. ISBN 9788487709258.
* *As armas delicadas* (1997). Xerais. 145 páxs. ISBN 84-8302-130-7.
* *Doña Urraca* (2008). Nigra Trea. 79 páxs. Ilustracións de Jaime Asensi. ISBN 978-84-95364-76-0.
* *O tesouro de Catoira* (2011). Concello de Catoira. 93 páxs.
* *Un conto siciliano e outras historias* (2019). Xerais. 160 páxs. ISBN 978-84-9121-475-5. ePub: ISBN 978-84-9121-479-3.

### Ensaio 
* *A Costa da Morte: un litoral insólito* (1999). Nigra Trea. 95 páxs. Con fotos de Nieves Loperena e Tono Arias. ISBN 84-923922-3-1.
* *Polos vieiros do vello Miño* (2005). Nigra Trea. 196 páxs. Con fotos de Tono Arias. .Traducida ao castelán como *Por los caminos del viejo Miño* (2005).
* *Diego Gelmírez. Báculo de gloria en Compostela* (2007). Nigra Trea. 96 páxs. ISBN 978-84-95364-65-4.
* *O teatro de Blanco Amor* (1993).
* *A narrativa de Rafael Dieste* (1995).
**Guía comentada de Rafael Dieste* (2006).

### Obra en castelán 
**Claves y enigmas de la novela negra* (1988)
**La última isla* (1993). Libertarias/Prodhufi. 183 páxs. ISBN 84-7954-115-6.
**Por la costa del Eixo Atlántico. Rutas del agua* (2009). Nigra Trea. Con  José M. de Lima e Costa. Fotografías de Tono Arias. ISBN 978-84-95364-89-0.

## Premios 
* 2025: Premio Torrente Ballester de narrativa por *Non hai paz no paraíso*.

## Notas
Tapapinuwa

**Tapapinuwa** foi unha cidade situada ao oeste do país dos kaskas.
O rei Suppiluliumas I ocupouna e saqueouna nunha das campañas da parte final do seu reinado, sobre o -1330.
Dahara

**Dahara** foi unha rexión do norte do Imperio Hitita próxima á costa do Mar Negro e ao leste de Tummanna, que recibía o seu nome dun río, e que estivo en mans dos kaskas no século XIV a.C. pero foi recuperada polos hititas sobre a metade do século. En tempos de Suppiluliumas I, sobre o 1330 a.C., sublevouse e o rei saqueouna.

## Véxase tamén 
### Outros artigos 
* Lista de rexións hititas históricas
Timuhala

**Timuhala** foi unha cidade dos kaskas. Nos "Feitos de Suppiluliumas" é cualificada como "unha cidade das principais dos kaskas". O rei hitita Suppiluliumas I atacouna, e tivo que se render sobre o -1330.
Segundo Matthews & Glatz estaría ao norte da actual Kargı ao leste dos montes Ilgaz, na provincia turca de Çorum.
## Notas
Serra de San Mamede

A **serra de San Mamede** forma xunto coa serra da Queixa, a serra do Fial das Corzas e os montes do Invernadeiro o espazo natural máis completo da alta montaña galega, o gran macizo ourensán. Pertence aos concellos de Montederramo (ao norte e leste), Maceda (ao oeste) e Vilar de Barrio (ao sur). O punto máis alto é a chamada Fonte do Santo, a 1614 metros de altitude, onde se atopa unha capela na honra do santo que dá nome á serra e onde se celebra unha romaría na segunda semana do mes de agosto.

miniatura|250px|Vaca preto da Fonte do Santo, o punto máis alto da serra de San Mamede.
## Características 
### Vexetación 
Na cara leste a vexetación é propia dun clima continental de alta montaña, a chamada rexión eurosiberiana galega. Atopamos no noso camiño vexetación de monte baixo, queirugas, cerquiños, uces brancas, arandos, cancireixos e máis bosques de coníferas resultado da repoboación forestal. Por outra banda, dirixindo a nosa mirada cara ao oeste, baixando pois ao val de Maceda, aparecen carballos, castiñeiros e bidueiros.

### Espazo natural 
Trátase dunha área con parte súa protexida dentro da zona especial de conservación (ZEC) Bidueiral de Montederramo da Rede Natura 2000. Estivo en proceso cualificación como parque natural. Ata o ano 2004 mantívose unha reserva de cervos e corzos nun cercado da parte oeste que hoxe existe e non está a ser empregada. Preto deste cercado se atopa o centro de educación ambiental As Corcerizas.

A paraxe da cara oeste da serra é coñecida como O Coudillo, apelido da familia dona do lugar até a década de 1950. Por entón o Estado adquiriu os terreos co propósito de construír unha residencia de verán para Francisco Franco. Co proxecto cancelado déuselle á zona un uso forestal, como casa do garda forestal. Na década de 1980 comezou a sufrir un abandono paulatino, que concluíu en 2003 co abandono total das instalacións.
miniatura|280px| Serra de San Mamede.

### Fauna e outros 
A **serra de San Mamede** está repartida entre as moitas parroquias de cada un dos catro concellos que a forman. Así, as aldeas presentes na serra empregan os seus montes comunais repartidos por todo o territorio como lugar de pasto para o gando, maioritariamente vacún, e como zonas produtoras de madeira.

Repartidos por toda a serra, aínda que soamente son doados de divisar no inverno, pódense atopar corzos, cervos, xabaríns e lobos, ademais de coellos e lebres, claros indicadores das rexións da Galiza interior. Tamén hai ampla variedade de aves, réptiles e anfibios. En canto as aves, cómpre destacar a existencia de máis de cen especies, entre as que temos a charrela (*Perdix perdix*), somorgullos, martiño peixeiro, lavandeiras e un bo número de aguias e falcóns.

## Historia 
Na Serra de San Mamede, concretamente nos lugares coñecidos como *Corgo do Boi* e *As Gorvias*, tiveron lugar seis dos nove asasinatos cometidos por Manuel Blanco Romasanta, o *lobishome de Allariz*.

## Notas
## Véxase tamén
### Bibliografía
* 

### Outros artigos 
*Montes de Galicia
Jean-Pierre Papin

**Jean-Pierre Papin**, nado o 5 de novembro de 1963 en Boulogne-sur-Mer, é un ex-futbolista francés que xogaba de dianteiro. É un dos xogadores que aparecen na lista FIFA 100 feita por Pelé.

## Traxectoria 
### Clubs 
Papin xogou para o INF Vichy (1983-1984), Valenciennes (1984-1985), o Club Brugge (1985-1986), o Olympique Marseille (1986-1992), o A.C. Milan (1992-1994), o Bayern Munich (1994-1996), o FC Girondins de Bordeaux (1996-1998) e o En Avant Guingamp (1998).
Foi o máximo anotador da liga francesa ao longo de cinco tempadas consecutivas, de 1988 a 1992, na súa etapa no Marsella, onde xogou 254 encontros e anotou 157 goles.

En 1991 gaña o Balón de Ouro, sendo o único xogador que o consegue xogando na liga francesa.

## Selección gala 
Anotou 30 goles en 54 encontros con Francia. Participou no mundial de México 86 e na Eurocopa de Fútbol 1992.

## Títulos 
* Liga de Campións: 1994
* Copa da UEFA: 1996
* Liga Francesa: 1989, 1990, 1991, 1992
* Copa de Francia de Fútbol: 1989
* Serie A: 1993, 1994
* Supercopa italiana de Fútbol: 1992
* Copa de Bélxica de Fútbol: 1986
* Kirin Cup : 1994

## Premios 
* Medalla de Ouro nos xogos de 1984
* Máximo aotador liga francesa: 1988, 1989, 1990, 1991, 1992
* Xogador francés do ano: 1989, 1991 
* Máximo goleador francés en competicións europeas: 38
* Máximo goleador francés na Liga de Campións: 28
* Balón de Ouro: 1991
* Onze d'or: 1991
* *Joueur du Siècle* (Xogador do Século) do Olympique de Marseille
* FIFA 100
Boxeo

O **boxeo** é un deporte no que dous loitadores se enfrontan golpeándose, de acordo a un preciso regulamento, cos puños recubertos por unhas luvas especiais e co torso nu para os profesionais. A primeira codificación das normas que regulan os encontros de boxeo remóntase a 1743, mentres que as regras aínda vixentes foron establecidas en 1889 polo marqués de Queensberry.

Os encontros de boxeo comezaron realizándose sen limitación de asaltos, a continuación a 20 asaltos e logo a 15. Actualmente os campionatos do mundo e continentais realízanse a 12 asaltos, os campionatos con título nacional en xogo a 10 asaltos e os combates sen título en xogo ou con algún título de menor importancia realízanse a 4,6,8 o 10 asaltos segundo se pacte, os combates afeccionados realízanse a 4 asaltos de 2 minutos (os asaltos en combates profesionais son a 3 minutos).

## Categorías 
**Profesionais**
* palla.
* minimosca.
* mosca.
* supermosca.
* galo.
* supergalo.
* pluma.
* superpluma ou lixeiros júnior.
* lixeiro.
* superlixeiros ou welters júnior.
* welters.
* superwelters ou medios júniors.
* medios.
* supermedios.
* semipesados.
* cruceiros.
* pesados.

**Afeccionados**
* minimosca.
* mosca.
* galo.
* pluma.
* lixeiro.
* superlixeiro ou welter júnior.
* welter.
* medio.
* semipesado.
* pesado.
* superpesado.

## Notas 
## Véxase tamén 
### Outros artigos 
* Chess boxing
* Luvas de boxeo
Christoph Gluck

[miniatura|dereita|240px|Christoph Willibald Gluck (retrato por [Joseph Siffred Duplessis en 1775)]]
**Christoph Willibald Gluck**, nado en Erasbach, Alemaña, o 2 de xullo de 1714 e finado en Viena o 15 de novembro de 1787, foi un prolífico compositor alemán de orixe xermana-bohemia.

Estreou a súa primeira ópera, *Artaxerxes*, en Milán no ano 1741, permanecendo en Italia ata 1745. Despois viaxou a Londres, Dresde e Viena, cidade na que estreou *Semíramis recoñecida* en 1748.

Reformador da ópera, as súas primeiras innovacións son visibles no ballet *Don Juan* (1761) e na ópera *Orfeo e Eurídice* (1762). Tras unha nova viaxe a Italia en 1763 regresou a Viena onde compuxo *Alceste* e posteriormente viaxou a Parma. De volta a Viena deu leccións á arquiduquesa María Antonieta, quen máis tarde o protexería como raíña de Francia.

Na ópera propúxose subordinar a música á poesía co fin de reforzar a expresión dos sentimentos, deixándoa sen adornos superfluos.

## Obras
**Artajerjes* (1741)
**Cleonice* (1742)
**Demofoonte* (1743)
**A Sofonisba* (1744)
**Semíramis recoñecida* (1748)
**Os chineses* (1754)
**A inocencia xustificada* (1755)
**O rei pastor* (1756)
**A illa de Merlín* (1758)
**A árbore encantada* (1759)
**Don Juan* (1761)
**Orfeo e Eurídice* (1762)
**Alceste* (1763)
**Ifigenia en Áulide* (1774)
Fusible

[miniatura|**Fusible** industrial de 200 [amperios.]]
Chámase **fusible** ou **fusíbel** a un dispositivo constituído por un filamento ou lámina dun metal ou dunha aliaxe de baixo punto de fusión que se intercala nun punto determinado dunha instalación eléctrica para que se funda, polo efecto Joule, cando a intensidade de corrente supere, por un curtocircuíto ou un exceso de carga, un determinado valor que puidera facer perigar a integridade dos condutores da instalación co conseguinte risco de incendio ou destrución doutros elementos.

Adoitanse instalar fusibles, entre outros lugares, nas liñas de transporte de electricidade, na entrada da subministración ás vivendas e en gran número de aparatos eléctricos e electrónicos, coma fontes de alimentación, polímetros etc.

Os fusibles poden ser de moi diversos tipos e tamaños, dependendo da intensidade e a voltaxe de traballo da instalación a protexer, existindo fusibles dende algúns poucos miliamperios ata miles de amperios.

Asimismo, existen tipos de fusión extrarrápida, rápida e lentos, dependendo das características da instalación a protexer. Así, por exemplo, empréganse fusibles extrarrápidos na protección de dispositivos electrónicos con semicondutores e fusibles lentos na protección de motores nos que no momento do arranque presentan un pico de consumo que desaparece en canto o motor empeza a xirar.
 
Antes simplemente consistían un fío de chumbo ou cobre, tendido entre dous terminais ou parafusos, cun grosor calculado para que se fundise cunha determinada intensidade de corrente eléctrica. Actualmente este fío vai dentro dun cartucho de plástico ou vidro, en ocasións recheo de area, para que os restos do metal fundido non alcancen outras partes da instalación eléctrica.

Modernamente, a protección proporcionada polos fusibles compleméntase e mellórase coa instalación doutros dispositivos electromecánicos e electrónicos de protección, tales coma os interruptores diferenciais e os magnetotérmicos.

## Clasificación básica segundo o seu uso 
A clasificación vén dada por dúas letras, de acordo coa Norma IEC 60269-1, sendo a primeira minúscula e a segunda maiúscula.

A primeira letra indica:

* **g**: fusible limitador de corrente, actúa tanto en presenza de correntes de curtocircuíto como en sobrecarga.
* **a**: fusible limitador de corrente, actúa soamente en presenza de correntes de curtocircuíto. Non actúa en situacións de sobrecarga

A segunda letra indica:

* **G**: fusible para a protección de circuítos de uso xeral.
* **L**: fusible para a protección específica de liñas.
* **M**: fusible para a protección específica de circuítos de motores.
* **R**: fusible de actuación rápida ou ultrarrápida para protección de circuítos con semicondutores de potencia.

## Notas
Galería de imaxes de Castroverde

**Galería de imaxes** de Castroverde na provincia de Lugo.

## Castroverde 

Ficheiro:Concello de Castroverde.JPG|Casa do Concello de Castroverde.
Ficheiro:Placa altimétrica no concello de Castroverde.jpg|Placa altimétrica.
Ficheiro:Piñeiros en Barredo, Castroverde, Galiza.jpg|Barredo.

## Castelo de Castroverde 

Ficheiro:Torre de Castroverde detalle.jpg
Ficheiro:Torre de Castroverde.jpg
Ficheiro:Torre medieval de Castroverde.jpg

## Parroquias 
### Agustín 

Ficheiro:Agustin_4.JPG
Ficheiro:Agustin_11.JPG
Ficheiro:Agustin_13.jpg
Ficheiro:Agustin_7.JPG
Ficheiro:Agustin_1.JPG
Ficheiro:Agustin_2.JPG
Ficheiro:Agustin_3.JPG
Ficheiro:Agustin_5.JPG
Ficheiro:Agustin_6.JPG
Ficheiro:Agustin_8.JPG
Ficheiro:Agustin_9.JPG
Ficheiro:Agustin_10.JPG
Ficheiro:Vistas despois do inverno. Agustín, Castroverde.jpg
Ficheiro:Agustín, Castroverde.jpg

### Arcos 

Ficheiro:Castroverde.jpg

### Bolaño 

Ficheiro:Casas en Bolaño, Castroverde, Lugo.JPG

### Miranda 

Ficheiro:Miranda dende a serra.JPG|Miranda dende a serra
Ficheiro:Miranda dende revouta.JPG|Miranda dende revouta
Ficheiro:O Corral dende Airexe.JPG|O Corral dende Airexe
Ficheiro:parramiranda.jpg
Ficheiro:cansmarelos.jpg
Ficheiro:mirandaigrexa2.jpg
Ficheiro:mirandavenida.jpg
Ficheiro:presagueiras.jpg
Ficheiro:fontedospollos.jpg
Ficheiro:camiñodoagro.jpg
Ficheiro:ponteagueira.jpg
Ficheiro:trincodemiranda.jpg
Ficheiro:camiñoagueiras2.jpg
Ficheiro:trasdaqueimada.jpg
Ficheiro:camiñoagueiras.jpg
Ficheiro:Mirandairexe.jpg
Ficheiro:Invernizo.jpg

### Santo André de Barredo 

Ficheiro:Amencer invernal en Santo André de Barredo, Castroverde.jpg

### Santa María de Vilabade 

Ficheiro:Igrexa de Santa María de Vilabade, Castroverde.jpg

## Véxase tamén 
### Outros artigos 
*Galería de imaxes de Galicia
*Galería de imaxes da comarca de Lugo
*Lugares de Castroverde
Fonte do Santo

miniatura|250px|Vaca preto da Fonte do Santo.
A **Fonte do Santo** e o punto de maior altitude da Serra de San Mamede, con 1614 m de altitude. No cumio atópase unha pequena capela na honra de San Mamede, que soamente se abre unha vez no ano. Preto da capela hai un refuxio de pedra acondicionado para facer comida e unha fonte que dá nome o cumio.
Giovanni Battista Tiepolo

miniatura|dereita|O triunfo de Flora
**Giovanni Battista Tiepolo**, tamén coñecido como **Gianbattista** ou **Giambattista Tiepolo**, nado o 5 de marzo de 1696 e finado o 27 de marzo de 1770, foi un pintor veneciano, considerado o último dos pintores manieristas.

## Traxectoria 
A súa obra fundamentalmente está composta de ciclos de frescos con temas alegóricos, históricos e mitolóxicos, ademais dun bo número de lenzos de carácter relixioso. O seu estilo é grandioso, sofisticado e hiperbólico, as súas escenas evocan unha dimensión terrea esaxerada ata o infinito e ficticia, cromaticamente marcada por unha paleta de cores frías e irreais, creada usando un ton prateado que se reflicte nos obxectos e nas figuras, perdendo toda consistencia plástica.
Revolución Gloriosa

A **Revolución Gloriosa** foi o destronamento de Xacobe II de Inglaterra en 1688 polos parlamentarios que ofreceron o trono ao stadhouder dos Países Baixos Guillerme de Orange e a súa muller María II de Inglaterra, significou o comezo da democracia parlamentaria inglesa moderna.
A Guerra Civil inglesa trouxera un sistema de poder persoal e absoluto na persoa de Oliver Cromwell, á súa morte para evitar unha nova guerra civil a alta burguesía e a nobreza chegaron a un acordo para restaurar a monarquía na persoa de Carlos II de Inglaterra, a cambio o rei aceptaba que correspondía ao Parlamento a elaboración das leis e fixar os impostos e a nobreza aceptaba a supresión dos seus monopolios e privilexios.miniatura|Xacobe II.|esquerdaÁ morte de Carlos subiu ao trono Xacobe, católico e de mentalidade absolutista, chegando a unha situación extremadamente delicada entre o Parlamento e o novo monarca, o cal non contaba co apoio da nobreza, anglicana e desgustada pola política real de desprazar aos protestantes do exército e a corte. Seguindo as teorías de John Locke de que todo gobernante quedaba sometido á decisión da maioría dos cidadáns uniuse a burguesía e a nobreza e ofrecéronlle a coroa a Guillerme de Orange coa condición que mantivese o protestantismo e deixase gobernar o Parlamento. O 5 de novembro Guillerme desembarcaba en Inglaterra, Xacobe abandonado de case todos viuse obrigado a deixar o trono e daba comezo un novo réxime no cal o poder residía no Parlamento, ditaba as leis, recadaba os impostos, elixía na práctica ao primeiro ministro mentre o rei reinaba pero non gobernaba. Non era unha democracia xa que só a nobreza e a alta burguesía tiña dereito ao voto pero Inglaterra converteuse no século XVIII nun facho de liberdade que atraía as miradas dos burgueses de toda Europa.
Economía marxista

A **economía marxista** é a escola de pensamento económico inspirada na obra de Karl Marx. Malia que existe unha gran variedade de autores de diferentes correntes que utilizan en maior ou en menor medida as categorías económicas elaboradas por Marx na súa obra principal *O Capital* como forza de traballo, plusvalía, explotación ou exército industrial de reserva entre outras, a escola marxista propiamente dita estaría integrada por aqueles autores que se caracterizan por unha análise crítica do capitalismo como modo de produción e suscitan a necesidade da
superación deste.

## Véxase tamén
*Marxismo
*Modo de produción
*Teoría do valor-traballo
*Plusvalía
Rentun Ruusu

**Rentun Ruusu** é o filme máis coñecido do director finlandés Timo Koivusalo realizada no ano 2001 baseada na biografía do popular cantante finlandés Irwin Goodman. O filme está protagonizado por Martti Suosalo, premio Jussi 2002 ao mellor actor, e Ilkka Koivula.
James Dean

**James Byron Dean**, nado en Marion (Indiana) o 8 de febreiro de 1931 e finado en Cholame (California) o 30 de setembro de 1955, foi un actor norteamericano.

## Traxectoria 
Foi unha icona cultural da súa época, malia protagonizar só tres filmes interpretando papeis de mozo inconformista converteuse en símbolo dunha xeración de mozos que se viron retratados no seu papel en *Rebel Without a Cause*. A súa morte a idade temperá nun accidende de coche axudou a garantir a súa lenda.

## Filmografía 
* *Ó leste do Edén* (1955).
* *Rebel Without a Cause* (1955).
* *Xigante* (1956).

## Véxase tamén
Richard Ashcroft

**Richard Paul Ashcroft** (máis coñecido como simplemente **Richard Ashcroft**) é un cantante e guitarrista nado en Billinge, Wigan (Inglaterra) o 11 de setembro de 1971. Fíxose coñecido mundialmente a raíz do éxito obtido co seu grupo The Verve tras editar o seu terceiro álbum de estudio, *Urban Hymns*, no ano 1998, no selo HUT. Trala disolución de The Verve pola súa propia vontade iniciou unha carreira en solitario, editando en 2000 *Alone with everybody*, en 2002 *Human Conditions* en 2006 *Keys To The World*.

En 2007 The Verve reúnese de novo e rematan sacando un novo disco en 2008, *Forth*.

En 2009 o grupo se declara "en vacacións", e Ashcroft acaba sacando o que foi o seu cuarto disco en solitario, "RPA and The United Nations of Sound" ("United Nations of Sound" en Norteamérica) en 2010.

Actualmente atópase traballando no seu novo disco, que segundo palabras de Ashcroft ten prevista a súa saída en 2013. Contará co exbaixista do grupo británico, *Ocean Colour Scene*, Damon Minchella.
Maruxa (filme de 1923)

***Maruxa*** é un filme mudo español rodado en Galicia en 1923. Foi dirixido por Henry Vorins, e baséase na obra lírica *Maruxa*, de Amadeo Vives.

## Trama 
É un melodrama amoroso entre mozos nun contorno rural. Rosa é unha rapaza herdeira dunha gran fortuna, que regresa á aldea logo de moitos anos nun internado. Os seus titores son Buenaventura e Dorotea, que queren casala co seu fillo, Antonio. Porén, Rosa quere a Pablo, un pastor ao servizo de Buenaventura, e Antonio quere a Maruxa. Para se citaren cos seus amados, Rufo é o mordomo da casa, que procura evitar os encontros entre os amados. Maruxa, que é analfabeta, pídelle axuda a Rosa para lle escribir unha carta de amor a Pablo. Rosa aproveita para citalo media hora antes e ir ela ao encontro, pero Antonio descobre a misiva e aparecen os catro a un tempo.

## Características 
Foi unha produción de Celta Films, protagonizada por Paulette Landais e Florián Rey. Rodouse en Vigo e Sárdoma no verán de 1923, e estreouse o 11 de novembro dese mesmo ano no Cine Goya de Madrid. Non se conserva ningunha copia do filme. Os títulos tiñan unha versión en galego, escritos por Manuel Lugrís Freire.

## Véxase tamén
### Bibliografía 
*
Undertow

***Undertow*** é o primeiro álbum da banda de metal progresivo estadounidense Tool. Foi editado o 6 de abril de 1993 polo selo Zoo Entertainment. Durante unha época na cal o grunge estaba no seu punto máis alto de popularidade, e o pop punk comezaba a emerxer coa axuda das radios, *Undertow* axudou ao metal a continuar destacando como estilo musical, e permitiu a varias bandas posteriores facerse un oco a través do *mainstream*. No mes de xullo do ano 2010 o álbum levaba vendidas 2.900.000 copias nos Estados Unidos.

O álbum foi gravado entre outubro e decembro do ano 1992 nos Grand Master Studios, situados en Hollywood, California, por Sylvia Massy. Algunhas das súas cancións son temas que a banda decidiu non incluír no seu primeiro EP, *Opiate*.

A portada do álbum foi deseñada polo guitarrista Adam Jones. Fotos no libreto dunha muller obesa núa, un home tamén nu e unhas imaxes dos membros do grupo con agullas inseridas na cara xeraron moita controversia, facendo que o álbum fose retirado de moitas tendas como Kmart e Wal-Mart. A banda reaccionou editando outra versión, na cal aparecía un gran código de barras nun fondo branco. Nesta versión incluíase unha nota do grupo explicando a autocensura.

*Undertow* foi elixido décimo mellor álbum do ano 1993 pola publicación *Alternative Press*

## Listaxe de cancións 
## Notas
Steve Marker

**Steve Marker**, nado o 16 de marzo de 1959 en Mamaroneck, Nova York, é músico, produtor musical e fundador e guitarrista da banda de rock alternativo baseada en Madison, Wisconsin Garbage.

Marker co-fundou os Smart Studios, situados en Madison, con Butch Vig no ano 1984, e traballou como produtor e de enxeñeiro de son mesturando discos ata que formou Garbage con Vig e Duke Erikson no ano 1994.
Función de Partición

Con **función de partición** podemos referirnos á:

*A **función de partición** na Teoría de números.
*A **función de partición** na Mecánica estatística.
*A **función de partición** na Teoría cuántica do campo.
Función de partición (mecánica estatística)

[miniatura|A 0&nbsp;°C, o [xeo está en equilibrio termodinámico coa auga.]]
Na mecánica estatística, a **función de partición** *Z* é unha relación que codifica as propiedades estatísticas do sistema en equilibrio termodinámico. É unha función matemática da temperatura e outros parámetros, como o volume no que está encerrado un gas. A maioría das variables termodinámicas dun sistema, como son a enerxía total, a enerxía libre, a entropía ou a presión poden ser expresadas en termos da función de partición ou as súas derivadas.
Horizonte (xeografía)

miniatura|Horizonte (xeografía)
O **horizonte** é a liña que separa a Terra do ceo.

Definido con máis precisión é a liña que divide tódalas direccións que se poden observar en dúas categorías, as que intersectan a Terra e as que non o fan.

## Notas
Hattrick

O termo **hattrick** pode referirse a:
***Hattrick**: Triplete, é dicir, tres goles nun mesmo partido a cargo dun mesmo xogador.
***Hattrick**: Hattrick.org, un xogo de fútbol en liña.
Horizonte (edafoloxía)

dereita|miniatura|150px
En edafoloxía, o **horizonte** é un estrato diferenciable no solo.

## Tipos 
Os horizontes poden definirse por diferentes tipos de propiedades, por exemplo:
* textura: horizonte mólico;
* cor: horizonte melánico, horizonte ócrico;
* composición química: horizonte hístico;
* causa: horizonte antrópico;

Estes datos corresponden en particular á etimoloxía da denominación, pois de feito os horizontes poden determinarse por varios destes factores ó mesmo tempo (por exemplo, o ócrico debe ter máis dun 1% de materia orgánica).
Selectividade

miniatura
O **exame de selectividade** é unha proba escrita que realizan os estudantes que desexan acceder a estudos universitarios nas universidades públicas e privadas de España. Este exame forma parte das **Probas de Acceso a Estudos Universitarios** (PAU ou PAAU), nos que, ademais da selectividade, computan os dous cursos de Bacharelato.

O exame faise na universidade máis próxima á residencia do alumno, xeralmente durante tres días de mediados de xuño na convocatoria ordinaria, e de setembro na extraordinaria, á que o alumno pode presentarse no caso de non superar a primeira ou no caso de querer subir nota. Dependendo da nota media obtida nas PAU e a media de bacharelato (40% e 60% respectivamente), o alumno poderá escoller a carreira universitaria que queira cursar (a maior nota, maior prioridade para escoller unha carreira) desde que ambas superen o 4 e a media resultante supere o 5 sobre 10: así, a nota de corte é a nota mínima que se emprega como límite para acceder a unha carreira determinada antes de que se ocupen tódalas prazas ofertadas. Esta nota varía cada ano e dunha universidade a outra.

## Estrutura anterior a 2010 
O exame constaba de, coma mínimo, seis probas escritas. Tres delas eran comúns a tódolos alumnos do país: Lingua castelá e Literatura, Lingua estranxeira e Historia da Filosofía ou Historia). As outras tres probas eran das materias propias da modalidade de Bacharelato escollida polo alumno. Nas comunidades autónomas onde hai linguas co-oficiais, facíase tamén unha proba da segunda lingua oficial e da súa literatura correspondente.

## Estrutura actual 
No curso 2009/2010, implantouse un novo modelo de proba para acceder á universidade, que consta de 2 partes:

* **Común**: consta de 4 exercicios (5 se a comunidade autónoma ten lingua cooficial), que son:

# Lingua estranxeira (inglés, francés, italiano, portugués ou alemán). 
# A escoller entre: Historia de España ou Historia da Filosofía. 
# Lingua castelá e Literatura. 
# Lingua cooficial (se existe). 
# Unha materia de modalidade de segundo de Bacharelato (que se cursara ou non é irrelevante).

* **Específica**: serve para subir a nota ata un máximo de 4 puntos; segundo a rama escollida en Bacharelato e a futura carreira, ha sumar os parámetros de ponderación de 0,1 ou 0,2.

## Véxase tamén
### Ligazóns externas
*Comisión Interuniversitaria de Galicia
*SelectividadOnline
PCX

**PCX** (de ***P**i**C**ture e**X**change*) é un formato de imaxe dixital que usa a forma simple da codificación run-length (un tipo de compresión sen perdas).

Desenvolvido por Zsoft Corporation de Marietta, Xeorxia (Estados Unidos), foi o formato nativo para o programa Paintbrush de PC, o cal foi un dos primeiros programas de gráficos populares que funcionaban baixo DOS nos primeiros PC. A súa popularidade tamén se debe a que era un dos formatos empregados polo Deluxe Paint, xunto co ILBM.

A maioría dos arquivos PCX usa unha paleta de cor indexada, pero o formato foi ampliado para permitir imaxes de 24 bits. PCX foi bastante popular en sistemas baixo DOS ou Windows, pero actualmente é pouco común, e foi en boa parte substituído por formatos con mellor compresión e prestacións, tales como o PNG ou o JPEG.

Este algoritmo de compresión é moi rápido e emprega moi pouca memoria, pero non é moi eficiente especialmente en fotografías.

## Estrutura do PCX 
### Estrutura xeral 
### Cabeceira 
## Véxase tamén 
### Ligazóns externas 
* Formato PCX 
* ZSoft PCX Technical Reference Manual
Final Fantasy

***Final Fantasy*** é unha serie de RPG da compañía xaponesa Square Enix, nome adoptado trala fusión de SquareSoft, creadora dos *Final Fantasy*, con Enix, outra grande compañía xaponesa coñecida en grande medida pola súa saga *Dragon Quest*. O elemento común de tódolos xogos é a fantasía: mundos máxicos que descubrir, desafíos que afrontar e inimigos cos que loitar. Os seus inicios remóntanse aos tempos da NES. O seu novedoso estilo de xogo provocou a súa grande aceptación por parte dos xogadores. A popularidade da serie levou a Square a producir moitas secuelas, chegando, actualmente, ata a versión duodécima do xogo, ademais dunha película, unha serie de animación e mesmo algunha secuela.

## Xogos e contidos da serie 
### Videoxogos 
* Final Fantasy I
* Final Fantasy II
* Final Fantasy III
* Final Fantasy IV
* Final Fantasy V
* Final Fantasy VI
* Final Fantasy VII
** Before Crisis: Final Fantasy VII 
** Crisis Core: Final Fantasy VII 
** Dirge of Cerberus: Final Fantasy VII
* Final Fantasy VIII
* Final Fantasy IX
* Final Fantasy X
** Final Fantasy X-2
* Final Fantasy XI
* Final Fantasy XII 
* Final Fantasy Tactics 
* Final Fantasy Tactics Advance 
* Final Fantasy: Crystal Chronicles 
* Final Fantasy: Mystic Quest
* Final Fantasy XIII
**Final Fantasy XIII-2
**Lighting Returns: Final Fantasy XIII
*Final Fantasy XIV
**Final Fantasy XIV: A Realm Reborn
*Final Fantasy XV

### Serie de animación 
* *Final Fantasy: Unlimited*

### Películas/OVAs 
* *Final Fantasy: The Spirits Within* 
* *Final Fantasy VII: Advent Children* 
* *Final Fantasy La Leyenda de los Cristales*

## Véxase tamén 
### Ligazóns externas 
* Páxina web oficial de *Final Fantasy* 
* Páxina web oficial de *Final Fantasy* 
* Final Fantasy Wiki 
* Final Fantasy Wiki en español
Quintanilla de Onsoña

**Quintanilla de Onsoña** é un concello da Provincia de Palencia en Castela e León. Pertence á comarca de Saldaña. En2007 tiña 209 habitantes segundo o Padrón municipal(211 en 2005). O xentilicio é quintanillense/a.

### Lugares de Quintanilla de Onsoña
Portillejo, Quintanilla de Onsoña, Velillas del Duque, Villantodrigo, Villaproviano e Villarmienzo.

## Véxase tamén
### Ligazóns externas
* Quintanilla de Onsoña
Truevision TGA

**Truevision TGA** é un formato de ficheiro dixital para imaxes rasterizadas ou de mapas de bits. Foi o formato nativo para as tarxetas TARGA de Truevision Inc., que foron unhas das primeiras tarxetas gráficas para ordenadores persoais en soportar imaxes truecolor ou en millóns de cores.

Os ficheiros TGA teñen a extensión ".tga" nos sistemas DOS e Windows de PC, e ".tpic" nos sistemas Macintosh. O formato pode almacenar datos de imaxes de 1 a 32 bits de profundidade de cor. Opcionalmente pódese empregar a compresión sen perdas RLE.

O formato TGA foi definido orixinalmente por Truevision Inc. no ano 1984. Algunhas melloras coma a incorporación de miniaturas (tamén chamadas thumbnails), na canle alfa, os valores de gamma e os metadatos en forma de texto foron engadidos no ano 1989.

## Véxase tamén
### Ligazóns externas
* Especificación do formato Truevision's TGA
* Especificación do formato Truevision's TGA - cubertas e táboa de contidos.
* Especificación do formato TGA - Versión previa do formato extraído da guía técnica de Truevision
* Creating TGA Image files - Unha descrición do formato.
Aglutinación

**Aglutinación** pódese referir a:

***Aglutinación (lingüística)**, composición de palabras por unión de afixos ou fonemas
***Aglutinación (medicina)**, amoreamento de células ou bacterias en suspensión nun líquido e portadoras dun antíxeno
Banco de Portugal

[miniatura|Sucursal do Banco de Portugal en [Braga]]
O **Banco de Portugal** é o banco central de Portugal xurdido por decreto do 19 de novembro de 1846 que supuxo a fusión do Banco de Lisboa e a Companhia de Confiança Nacional con funcións combinadas de banco emisior e banco comercial. En 1887 converteuse en caixa xeral do tesouro e banco do Estado coa obriga de abrir sucursais en tódalas capitais de provincia. A partir de 1931 tivo as funcións de regulador da circulación monetaria e asegurar a estabilidade do valor da moeda. Está integrado no Sistema Europeo de Bancos Emisores desde a súa fundación en xuño de 1998.
Dave Rowntree

**David Alexander De Horne Rowntree**, nado o 8 de maio de 1964, en Colchester, Essex, Inglaterra, é un músico, animador e activista político inglés. É sobre todo coñecido por ser o batería da banda de britpop Blur. Tamén é membro da banda The Ailerons.
Partido Proverista

O **Partido Proverista** foi un partido político creado en España durante a transición democrática.

O ideólogo do proverismo foi o avogado Manuel Maysounave, andaluz establecido en Vitoria en 1958, cidade desde a que dirixiu o seu movemento político.

O proverismo baséase na verdade, corresponsabilidade, mérito e misión. De feito o termo proverismo procede de estar a favor da verdade, considerado un partido conservador, proximo en certos aspectos ao carlismo.

Durante o franquismo Maysounave tivo problemas coas autoridades franquistas que lle chegaron a retirar a súa licenza como avogado. En 1976 Maysounave publicou un libro chamado *Partido Proverista* no cal expoñía o seu pensamento político.

O Partido Proverista foi legalizado o 17 de febreiro de 1977. A súa sede estaba na cidade de Vitoria (País Vasco), aínda que se trataba dun partido de ámbito estatal. O partido tiña estrutura federal e o seu presidente era o propio Maysounave.

O Partido Proverista era partidario da creación dunha rexión autónoma que incluíse o País Vasco, Navarra e A Rioxa.

O Partido Proverista presentouse ás eleccións xerais de 1977 e 1979, con escaso éxito, apenas uns miles de votos en toda España e acabou disolvéndose en 1989.
116

## Acontecementos 
* Traxano completa a súa conquista de Partia capturando as cidades de Babilonia, Seleucia do Tigris, Ctesifonte e Susa, alcanzando a maior expansión do Imperio romano nos territorios do leste.

## Nacementos 
## Mortes 
## Outros 
* Historia ano a ano
Sociedad Hispano-Marroquí de Transportes

A **Sociedad Hispano-Marroquí de Transportes** (Hisma) foi unha empresa pantasma constituída en Tetuán o 31 de xullo de 1936. Estaba controlada polo goberno alemán do Partido Nazi e a súa finalidade era servir de tapadeira ao tráfico de armas cara o bando franquista durante a guerra civil española. O seu labor foi fundamental na operación para transferir unha parte do exército de África á Península Ibérica, tamén organizou o primeiro continxente alemán no bando franquista. As axudas de Hitler a Franco recibíanse a través de Hisma e eran compensadas coas exportacións feitas de España a Alemaña a través de Rowak (Rohstoff und Wareneinkaufgesellschaft), outra empresa ficticia alemá creada por orde de Hermann Göring e que funcionaba coma contrapartida de Hisma.
117

## Acontecementos 
* Hadriano sucede a Traxano.

## Nacementos 
## Mortes 
* 9 de agosto - Traxano, emperador de Roma.

## Outros 
* Historia ano a ano
Radkov

**Radkov** é o nome de varios lugares da República Checa

*Radkov, lugar do distrito de Jihlava)
*Radkov, lugar do distrito de Opava)
*Radkov, lugar do distrito de Svitavy)
*Radkov, lugar do distrito de Tábor)
*Radkov, lugar do distrito de Žďár nad Sázavou)
Descomposición

**Decomposición** pódese referir a:

* Descomposición biolóxica ou putrefacción, proceso biolóxico a través do cal a materia orgánica é reducida.
* Descomposición química ou análise, en química, é a fragmentación dun compoñente químico en elementos ou compoñentes máis pequenos.
* Descomposición térmica.
* Descomposición ou diarrea.
* Descomposición, deterioración de votos, ver fraude electoral.

## Matemáticas
* Descomposición Múltiple
* Factorización en números primos de enteiros, ver teorema fundamental de aritmética (para a teoría), factorización de enteiros (para ver aplicacións), ou algoritmo de factorización prima (para ver un algoritmo).
* Descomposición prima nun anel conmutativo, ver dominio de factorización única.
* Descomposición de matrices.
* Descomposición de vectores.
* Descomposición Helmholtz, descomposición dun campo dun vector. 
* Teorema de descomposición de Lebesgue, descomposición dunha medida.
* Descomposicións de Lie group.
*Descomposición (ciencia computacional), ou factorización, en ciencia computacional, refírese ó proceso de dividir un problema complexo noutros máis doados e sinxelos de resolver.
* Descomposición, en gráficos por ordenador, refírese á descomposición espacial.
* Descomposición JSJ, ou descomposición toral, é a descomposición de 3-variedades.
Carmen Lovelle

**María del Carmen Lovelle Alén**, nada en Ourense o 9 de xullo de 1941, é unha política galega.

## Traxectoria 
Mestra de educación primaria (daquela chamada EXB) e delegada da Sección Femenina en Verín, foi elixida concelleira de Verín nos últimos anos do franquismo en representación do terzo familiar. Foi tenenta de alcalde de Verín, e trala dimisión do alcalde en 1975, foi nomeada alcaldesa de Verín polo gobernador civil. Nas primeiras eleccións municipais democráticas presentouse nas listas de Alianza Popular, e conseguiu a alcaldía grazas a un pacto co PSOE.

## Vida persoal 
O seu home é médico e foi delegado local de Sanidade de Verín. Dende os anos noventa vive en Madrid.

## Notas 
## Véxase tamén 
### Outros artigos 
* Eleccións municipais en Verín
* Lista de senadores galegos desde a Transición
### Ligazóns externas 
* Carmen Lovelle: «Una de mis obsesiones era llevar el concello como si fuera una casa». Entrevista en *La Voz de Galicia*.
Michelle Leon

**Michelle Leon** foi a baixista da banda de rock Babes in Toyland, á cal se uniu en 1988.

Leon aprendeu a tocar o baixo despois de unirse á banda. Tocou nos seus dous primeiros traballos, *Spanking Machine* e *To Mother*. Despois da morte do seu mozo, Joe Cole, Leon deixou Babes in Toyland en 1992, e foi substituída por Maureen Herman.

Leon casou co baixista Mike Check da banda The Saucers en 1997. Posteriormente, ese mesmo ano, como Michelle Check, volveu a Babes in Toyland por un curto período de tempo.
## Véxase tamén
### Bibliografía
*Leon, Michelle (2016): *I live inside. Memoirs of a Babe in Toyland*. Minnesota Historical Society Press.
Maureen Herman

**Maureen Herman**, nada o 25 de xullo de 1966, foi a baixista da banda de riot grrrl Babes in Toyland dende 1992 a 1996. Ela aparece nos álbums *Fontanelle* e *Nemesisters* e no EP *Pain Killers*.
Baltar, Adina, Sanxenxo

**Baltar** é un lugar da parroquia da Adina, hoxe xa integrado en Portonovo. Conta cun instituto de educación secundaria, un centro polideportivo, un centro de día, unha piscina cuberta, un campo de fútbol, un centro de saúde, unha pista de xogos e un parque.

Segundo o IGE, tiña 427 habitantes en 2016 (228 mulleres e 199 homes), o que representa un lixeiro descenso respecto ó ano 2009, cando tiña 439 habitantes.

## Lugares e parroquias 
### Lugares de Adina 
### Parroquias de Sanxenxo
Premio Blanco Amor

O **Premio Blanco Amor** é un premio literario galego dotado con 12&nbsp;000 euros que premia unha novela longa en lingua galega. Creado en 1981 en homenaxe a Eduardo Blanco Amor por iniciativa do concello de Redondela, a obra gañadora publícaa a editorial Galaxia.

Inicialmente estaba convocado por 52 concellos galegos, rotando cada ano un dos concellos en calidade de organizador.  Desde o 2015 organiza e patrocina este certame a Deputación de Ourense, incorporándose, no 2017, a Fundación Eduardo Blanco-Amor, creada nese ano.

## Gañadores
*1981: *A vila sulagada* (Daniel Cortezón)
*1982: *O triángulo inscrito na circunferencia* (Víctor F. Freixanes)
*1983: *Beiramar* (Xosé Manuel Martínez Oca)
*1984: *Xa vai o griffón no vento* (Alfredo Conde)
*1985: *O inverno do lobo* (Xoán Manuel Casado)
*1986: *A canción do vagamundo* (Lois Diéguez)
*1987: *O sorriso de Gardel* (Isaac Otero)
*1988: *Turbo* (Miguel Suárez Abel)
*1989: *O crime da rúa da Moeda Vella* (Román Raña)
*1990: *Riosil* (Valentín Carrera)
*1991: *Tráiler* (Fran Alonso)
*1992: *Soños eléctricos* (Ramón Caride Ogando)
*1993: *Culpable de asasinato* (Úrsula Heinze)
*1994: *Panificadora* (Xosé Cid Cabido)
*1995: Non se convocou pola negativa do Concello da Coruña.
*1996: *O paxaro que canta un nome* (Xavier Lorenzo Tomé)
*1997: *Calzados Lola* (Suso de Toro)
*1998: *Alén da desventura* (Xavier Alcalá)
*1999: *Grupo abeliano* (Xosé Cid Cabido)
*2000: *Ébora* (Xosé Carlos Caneiro)
*2001: *Martázul* (Xosé Antonio Perozo)
*2002: *As voces da noticia* (Xosé Monteagudo)
*2003: *Orixe* (Séchu Sende)
*2004: *Dentro da illa* (Dolores Ruiz Gestoso)

*2005:
*2006: *Spam* (Francisco Castro)
*2007: *Mentres a herba medra* (Xesús Rábade Paredes)
*2008: *Memorias da cidade sen luz* (Inma López Silva)
*2009: *Monte Louro* (Luís Rei Núñez)
*2010: *O imposible de desatar* (Iván García Campos)
*2011: *ATL* (Manuel Lourenzo González)
*2012: *Dióxenes en Dolorida* (Ignacio Vidal Portabales)
*2013: *O violín de Rembrandt* (Jorge Llorca Freire)
*2014: *Cabalos e lobos* (Fran P. Lorenzo)
*2015: *Os kowa* (Xavier Queipo)
*2016: *Blues para Moraima* (Miguel Anxo Fernández Fernández)
*2017: Declarado deserto.
*2018: *Por puntos* (Manuel Portas)
*2019: *Virtudes (e misterios)* (Xesús Fraga)
*2020: *As malas mulleres* (Marilar Aleixandre)
*2021: *Aquí comeza o mar* (Blanca Riestra)
*2022: *A inmoral doutora Cons* (Roberto Fernández Álvarez)
*2023: *O incendio* (Sara Vila)
*2024: *As obras póstumas* (Diego Giráldez)
*2025: *Boundaries Road SW12 8HD* (Cecilia F. Santomé)

## Notas 
## Véxase tamén 
### Bibliografía 
**A grande aventura do libro, contada por el mesmo*, Deputación de Ourense, Santiago de Compostela, 2013, ISBN 978-84-941165-1-3.
* 
### Ligazóns externas 
*Ramos, Alberto (5/5/2012). "30 anos de Premio Blanco Amor" praza.gal
Lo-fi

**Lo-fi** (do inglés *low fidelity*) é un enfoque estético da música onde predomina o uso de medios de gravación de baixa fidelidade. O obxectivo é obter un son auténtico, algo menos producido. Moitos artistas lo-fi usan medios económicos de gravación como as cintas de casetes.

O termo low-fi deulle nome a un movemento dentro do underground estadounidense dos anos 80, formado por bandas que gravaban o seu material en equipos de catro pistas caseiros. Estes grupos flutuaban entre cancións sinxelas de rock ou pop ata estruturas de noise puro ou experimentación.

Inicialmente o material das bandas lo-fi movíanse a través de casetes gravados na casa, pero algúns selos independientes, como K Records, publicaron os seus traballos en vinilo.

## Algunhas bandas do xénero
* Adam Green
* American Analog Set
* Animal Collective
* The Apples in Stereo
* Beck
* Bonnie 'Prince' Billy
* Bright Eyes
* Casiotone For The Painfully Alone
* Clap Your Hands Say Yeah
* ColdCut
* CocoRosie
* Damien Jurado
* Devendra Banhart
* Elf Power
* Elliott Smith
* Fugazi
* Guided By Voices
* The Hives
* Iron And Wine
* The Kills
* Chris Knox
* Lou Barlow
* The Magnetic Fields
* Modest Mouse
* Neutral Milk Hotel
* Nick Drake
* Of Montreal
* Pavement
* Sebadoh
* The Shins
* Smog
* Sonic Youth
* Stephen Malkmus
* The White Stripes
* Yo La Tengo

## Notas